მერვე თაობის ვიდეო თამაშების კონსოლები

**მერვე თაობის ვიდეო თამაშების კონსოლები** 2012 წელს დაიწყო და მოიცავს ოთხ სახლის ვიდეო თამაშების კონსოლს: Wii U, რომელიც 2012 წელს გამოვიდა, PlayStation 4-ის ოჯახი 2013 წელს, Xbox One-ის ოჯახი 2013 წელს და Nintendo Switch-ის ოჯახი 2017 წელს.

ამ თაობამ მცირე ტექნიკური ინოვაციები წარმოადგინა. Sony-მ და Microsoft-მა განაგრძო ახალი სისტემების წარმოება, რომლებიც წინამორბედთა მსგავსი დიზაინისა და ფუნქციონირების მიუხედავად, გაუმჯობესებული წარმადობით ხასიათდებოდნენ. (დამუშავების სიჩქარე, მაღალი გარჩევადობის გრაფიკა და გაზრდილი მეხსიერების მოცულობა), რამაც კონსოლები კიდევ უფრო დააახლოვა პერსონალურ კომპიუტერებთან და ხელი შეუწყო ციფრული დისტრიბუციისა და თამაშების როგორც სერვისის () მხარდაჭერას. მოძრაობის კონტროლერის პოპულარობა მეშვიდე თაობის შემდეგ შემცირდა, მაგრამ კონსოლები ემზადებოდნენ ვირტუალური რეალობის (VR) დანერგვისთვის. 2016 წელს Sony-მ წარმოადგინა PlayStation VR. სონი ძირითადად საკუთარ დეველოპერებსა და კონსოლის ექსკლუზივებზე ამახვილებდა ყურადღებას, როგორც გაყიდვების საკვანძო ასპექტებზე. ხოლო Microsoft-მა გააფართოვა თავისი სათამაშო სერვისები, შექმნა Xbox Game Pass სააბონენტო სერვისი Xbox-ისა და Windows-ის კომპიუტერებისთვის და მისი xCloud თამაშის სტრიმინგის სერვისი. Microsoft-ისა და Sony-ის კონსოლებმა მერვე თაობის შუა პერიოდში განახლებები განიცადეს, გამოვიდა მაღალი წარმადობის PlayStation 4 Pro და Xbox One X, და შედარებით ხელმისაწვდომი PlayStation 4 Slim და Xbox One S მოდელები, რომლებსაც გარკვეული ფუნქციონალები აკლდათ. 2023 წლის სექტემბრის მონაცემებით, PlayStation 4-ის 117 მილიონი, ხოლო Xbox One-ის 58 მილიონი ერთეული გაიყიდა.

Sony-სა და Microsoft-ისგან განსხვავებით, Nintendo თავის „ლურჯი ოკეანის სტრატეგიას“ მისდევდა. Wii U, რომელიც Wii-ის უფრო გაძლიერებულ ვარიანტს წარმოადგენდა, გამიზნული იყო გამოცდილი მოთამაშეების მოსაზიდად, თუმცა არასწორი მარკეტინგის შედეგად მისი დანიშნულება და შესაძლებლობები საზოგადოებამ ბოლომდე ვერ აღიქვა. Wii U-ს დაბალმა გაყიდვებმა, რომელიც Nintendo-ს პროგნოზებზე გაცილებით ნაკლები იყო (მხოლოდ 13.5 მილიონი ერთეული 2017 წელს წარმოების შეწყვეტამდე), Nintendo აიძულა, 2017 წლისთვის ახალი კონსოლი Nintendo Switch გამოეშვა. Wii U-ს ნაკლოვანებები ამ მოდელში აღმოიფხვრა, ამავდროულად აკმაყოფილებდა გლობალური დემოგრაფიული ჯგუფების ფართო სპექტრს. შემდგომში, Nintendo-მ წარმოადგინა კონსოლის ორი მოდელი: Nintendo Switch Lite, რომელსაც დოკირების ფუნქცია არ ჰქონდა, მაგრამ სხვა კომპონენტების ოპტიმიზაციის ხარჯზე თავსებადი იყო ყველა თამაშთან და Nintendo Switch – OLED Model, შუა თაობის განახლებული მოდელი, რომელიც აღჭურვილი იყო OLED ეკრანით და ინტეგრირებული Ethernet პორტით სადენიანი ინტერნეტისთვის, თუმცა მისი წარმადობა არ გაუმჯობესებულა. 2023 წლის მარტის მონაცემებით, საერთო ჯამში, Switch-ის მოდელების 125 მილიონზე მეტი ერთეული გაიყიდა, რითაც Wii-ს გაყიდვებს გადააჭარბა.

Nintendo DS-ის ხაზი Nintendo 3DS-მა და 2DS-მა შეცვალეს, PlayStation Portable-ის მემკვიდრე კი PlayStation Vita გახდა. Nintendo 3DS/2DS ოჯახის გაყიდული ერთეულების ჯამური რაოდენობა 75 მილიონი იყო 2019 წლის სექტემბრისთვის, ხოლო Vita-ს გაყიდვებმა 2015 წლის ბოლოსთვის დაახლოებით 10 მილიონი შეადგინა. Sony-მ მისი წარმოება შეწყვიტა და განაცხადა, რომ სამომავლოდ პორტატულ სისტემებს აღარ გამოუშვებს. Nintendo-მ 2020 წელს შეწყვიტა Nintendo 3DS-ის წარმოება, რითაც დასრულდა Nintendo DS ხაზი.

მერვე თაობის კონსოლების ბაზარზე აგრეთვე გავლენა იქონია 2015 წელს ჩინეთში კონსოლებზე აკრძალვის მოხსნამ, ასევე მობილური თამაშების სექტორის ზრდამ. ამ პერიოდში აგრეთვე გამოვიდა არაერთი რეტრო მიკროკონსოლი.

2020 წლის ნოემბერში Sony-მ და Microsoft-მა გამოუშვეს მეცხრე თაობის კონსოლები: PlayStation 5 და Xbox Series X and Series S. ახალი თაობის ეს სისტემები აგრძელებენ მერვე თაობის გზას, გაუმჯობესებული გამოთვლითი სიმძლავრით, გრაფიკული შესაძლებლობებითა და ძლიერი უკან თავსებადობით, რაც ახალ პლატფორმებზე გადასვლის პროცესს ამარტივებს.

## შედარება
## სქოლიო